รัฐบาลไทย-ข่าวทำเนียบรัฐบาล-ปลัดมหาดไทย พร้อมด้วยนายกสมาคมแม่บ้านมหาดไทย ลงพื้นที่เยี่ยมชม "ศูนย์เรียนรู้ โคก หนอง นา จวนผู้ว่าราชการจังหวัดเลย" ชื่นชมผู้ว่าฯ เลย เป็นผู้นำที่ทำก่อนเพื่อพี่น้องประชาชน
วันอาทิตย์ที่ 25 มิถุนายน 2566
25/06/2566
ปลัดมหาดไทย พร้อมด้วยนายกสมาคมแม่บ้านมหาดไทย ลงพื้นที่เยี่ยมชม "ศูนย์เรียนรู้ โคก หนอง นา จวนผู้ว่าราชการจังหวัดเลย" ชื่นชมผู้ว่าฯ เลย เป็นผู้นําที่ทําก่อนเพื่อพี่น้องประชาชน
ปลัดมหาดไทย พร้อมด้วยนายกสมาคมแม่บ้านมหาดไทย ลงพื้นที่เยี่ยมชม "ศูนย์เรียนรู้ โคก หนอง นา จวนผู้ว่าราชการจังหวัดเลย" ชื่นชมผู้ว่าฯ เลย เป็นผู้นําที่ทําก่อนเพื่อพี่น้องประชาชน เน้นย้ําขยายผลทุกพื้นที่หมู่บ้านชุมชน เพื่อสร้างความมั่นคงทางอาหารอย่างยั่งยืน
เมื่อวันที่ 24 มิ.ย. 66 เวลา 15.15 น. ที่จวนผู้ว่าราชการจังหวัดเลย ตําบลกุดป่อง อําเภอเมืองเลย จังหวัดเลย นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย ลงพื้นที่เยี่ยมชม "ศูนย์เรียนรู้ โคก หนอง นา จวนผู้ว่าราชการจังหวัดเลย" พื้นที่ต้นแบบของแหล่งเรียนรู้ให้กับประชาชน ในพื้นที่ จํานวน 1 ไร่ โดยมี นายทวี เสริมภักดีกุล ผู้ว่าราชการจังหวัดเลย และนางวราภรณ์ เสริมภักดีกุล ประธานแม่บ้านมหาดไทยจังหวัดเลย พร้อมด้วยนายศิริวัฒน์ พินิจพานิชย์ รองผู้ว่าราชการจังหวัดเลย สิบเอก กิตติคุณ บุตรคุณ ปลัดจังหวัดเลย นายณฐพงษ์ วงศ์สง่า หัวหน้าสํานักงานจังหวัดเลย นายพยุง เหล็กดี นายอําเภอเมืองเลย หัวหน้าส่วนราชการ สมาชิกแม่บ้านมหาดไทยจังหวัดเลย และเจ้าหน้าที่ที่เกี่ยวข้อง ร่วมให้การต้อนรับและนําชม โดย นายเอกวิทย์ มีเพียร รองอธิบดีกรมส่งเสริมการปกครองท้องถิ่น และนายประสพโชค อยู่สําราญ ที่ปรึกษาปลัดกระทรวงมหาดไทย ร่วมลงพื้นที่ด้วย
โอกาสนี้ นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย และคณะ ร่วมกันปลูก "ต้นรวงผึ้ง" ซึ่งเป็นต้นไม้ประจําพระองค์ของพระบาทสมเด็จพระเจ้าอยู่หัว จากนั้น ปลัดกระทรวงมหาดไทย และนายกสมาคมแม่บ้านมหาดไทย เยี่ยมชมนิทรรศการการเสริมสร้างความมั่นคงทางอาหาร และผลิตภัณฑ์ชุมชนจาก วิสาหกิจชุมชนเกษตรยั่งยืนอําเภอผาขาว อาทิ มะม่วงอาร์ทูอีทู ซึ่งเป็นมะม่วงพันธุ์ที่มีเนื้อแน่น และถั่วฝักยาวสีม่วงสิรินธรเบอร์ 1 (ถั่วช้าง) เป็นต้น
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอชื่นชมผู้ว่าราชการจังหวัดเลย ผู้เป็น "ผู้นําที่ทําก่อน" เพื่อพ่อแม่พี่น้องประชาชนคนเมืองเลย ด้วยการน้อมนําศาสตร์พระราชาตามหลักปรัชญาของเศรษฐกิจพอเพียงและทฤษฎีใหม่ตามแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประยุกต์สู่ โคก หนอง นา โดยริเริ่มจากการใช้พื้นที่ว่างในบริเวณจวนผู้ว่าราชการจังหวัดเลยให้เกิดประโยชน์ ทําให้เป็นพื้นที่ต้นแบบศูนย์เรียนรู้เพื่อสร้างความมั่นคงทางอาหาร และสร้างความมั่นคงด้านเครื่องนุ่งห่ม ทั้งการปลูกพืชผักสวนครัว การทํานา ปลูกข้าว การเลี้ยงปลา การปลูกไม้ยืนต้น ไม้ 3 อย่าง ประโยชน์ 4 อย่าง (ป่า 5 ระดับ) รวมถึงการจัดทําถังขยะเปียกลดโลกร้อน เป็นการนําประโยชน์นานาประการมาผสมผสานและจัดสรรพื้นที่ว่างให้เกิดประโยชน์ ให้เป็นต้นแบบพื้นที่แห่งความยั่งยืนสําหรับประชาชนอย่างแท้จริง
.
"ป่าไม้ 5 ระดับ ประกอบด้วย 1) ไม้สูง คือ ไม้ยืนต้น ไม้เศรษฐกิจ ที่ปลูกเพื่อเป็นร่มเงา มีลําต้นใหญ่มั่นคงแข็งแรง เช่น ต้นสัก ต้นพยุง ต้นโมก ยางนา ประดู่ 2) ไม้กลาง คือ ไม้ที่มีความสูงเป็นรองกลุ่มไม้ยืนต้น พืชไร่ พืชสวน ทุกชนิด มีผลกินได้ เช่น มะพร้าว มะม่วง ขี้เหล็ก มะขาม 3) ไม้เตี้ย ต้นไม้ที่มีทรงพุ่มเตี้ย ไม้ดอก พืชสมุนไพร เช่น พริก มะเขือ กะเพรา ตะไคร้ ข้าว 4) ไม้เรี่ยดินและไม้เลื้อย พืชผักสวนครัว เช่น บวบ น้ําเต้า ถั่ว แตง มะระ ตําลึง ผักบุ้ง 5) ไม้หัวใต้ดิน เป็นไม้ที่มีหัวอยู่ ใต้ดิน สามารถทําเป็นอาหาร เช่น ขิง ข่า หัวหอม กระเทียม สายบัว เผือก มัน ถั่วลิสง เป็นต้น นอกจากนี้ยังมีการปลูกหม่อน ปลูกฝ้ายที่มาจากกรมวิชาการเกษตรพันธุ์ตากฟ้า มีเส้นใยสีน้ําตาลในโทนสีระดับต่าง ๆ ซึ่งสามารถนําไปย้อมสีทอผ้า รวมถึงการจัดการขยะจากเศษอาหาร โดยการจัดทําถังขยะเปียกลดโลกร้อน" นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สิ่งที่ต้องต่อยอดและขยายผลให้เกิดความยั่งยืนกับชุมชน คือ การใช้ประโยชน์จากพื้นที่สาธารณะ ให้เป็นสวนพืชผัก ซึ่งจะเป็นครัวกลางเมืองที่สามารถแบ่งปันให้ชาวบ้าน ให้ประชาชนในพื้นที่ ด้วยการน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มาประยุกต์ให้เข้ากับพื้นที่ตามสภาพภูมิสังคม รวมทั้งขยายผลแจกจ่ายเมล็ดพันธุ์ให้กับชุมชน และถ่ายทอดองค์ความรู้ให้เด็กและเยาวชนได้มีส่วนร่วม และมีทักษะในการดํารงชีวิต ที่เป็นการส่งเสริมหลักการ “พึ่งพาตนเอง” นอกจากนี้ คือการบริหารจัดการน้ําในพื้นที่ อาทิ การทําคลองไส้ไก่ การจัดทําธนาคารน้ําใต้ดิน การทํากังหันน้ําเพิ่มออกซิเจนให้น้ํา ลดปัญหาน้ําเน่าเสียได้ รวมถึงการสร้างความมั่นคงทางอาหารในน้ําด้วยการเลี้ยงปลา พลิกฟื้นแผ่นดินไทยให้เป็นแผ่นดินทองอีกครั้งหนึ่ง "ในน้ํามีปลา ในนามีข้าว" ฟื้นฟูความอุดมสมบูรณ์ทางชีวภาพและเป็นแหล่งกําเนิดอาหารที่สมบูรณ์ มีพืชผลธัญญาหารงอกเงย เป็นแหล่งอาหารที่ปลอดภัยให้กับพวกเรา เพื่อหล่อเลี้ยงคนไทย เป็นแบบอย่างให้เราทุกคนนําไปใช้ในการดําเนินชีวิตประจําวัน ต่อยอดไปสู่การสร้างงาน สร้างอาชีพ สร้างรายได้ ส่งผลให้ประเทศไทยเต็มไปด้วยความสุข ซึ่งถือเป็นส่วนหนึ่งของการขับเคลื่อนทําให้เกิดเป็นชุมชนและหมู่บ้านที่ยั่งยืน (Sustainable Village) ที่จะทําให้จังหวัดเลยเป็นพื้นที่แห่งความสุขที่ยั่งยืน
"ถ้าเราทําให้พื้นที่จวนผู้ว่าราชการจังหวัดเลยแห่งนี้ เป็นพื้นที่แห่งความมั่นคงด้านอาหารที่ครบถ้วนสมบูรณ์ จวนผู้ว่าราชการจังหวัดเลยแห่งนี้ก็จะสามารถเลี้ยงอาหารคนได้ทั้งชุมชน เป็นต้นแบบให้กับพี่น้องประชาชนในชุมชนได้ร่วมกันบริหารจัดการพื้นที่ เมื่อพี่น้องในชุมชนร่วมกันทําเฉกเช่นเดียวกับท่านผู้ว่าราชการจังหวัดเลย ก็จะทําให้สามารถเลี้ยงอาหารคนได้ทั้งอําเภอเมืองเลย ถ้าคนทั้งอําเภอเมืองเลยช่วยกันทํา ก็จะทําให้เลี้ยงคนได้ทั้งจังหวัดเลย ถ้าคนทั้งจังหวัดเลยช่วยกันทํา ก็จะสามารถเลี้ยงคนได้ทั้งภาคตะวันออกเฉียงเหนือ จึงขอให้ท่านผู้ว่าราชการจังหวัดเลย ตลอดจนรองผู้ว่าราชการจังหวัดเลย นายอําเภอ หัวหน้าส่วนราชการ และข้าราชการทุกคน ได้ร่วมกับภาคีเครือข่ายทั้ง 7 ภาคีในพื้นที่ ทั้งภาครัฐ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ขยายผลการเสริมสร้างสิ่งที่ดีเหล่านี้ ไปยังพี่น้องประชาชนทุกหมู่บ้านชุมชน เพื่อที่จะทําให้พี่น้องประชาชนคนเมืองเลย ได้รับการส่งเสริมและพัฒนาคุณภาพชีวิต ให้มีสุขภาพดี ชีวีปลอดภัย ห่างไกลโรคภัยไข้เจ็บ เมื่อทุกคนมีสุขภาพอนามัยที่ดีแล้ว ก็จะมีความสุขในการใช้ชีวิตอย่างยั่งยืน" นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้าย